 Guddoomiyaha Guddida arrimaha gudaha ee Wakiilada, Xildhibaan Ibraahim Jaamac Cali Rayte oo guddidiisu awood u leedahay baadhitaanka iyo xaqiijinta dhukumantiyada la xidhiidha dambiyada iyo caafimaadka ee xubnaha Doorashooyinka, ayaa kulanka ay la yeesheen ka dib, saxaafadda u sheegay inay xubnahan isugu yeedheen markii ay doraad uun soo gaadheen waraaqahoodu Waxaanu la kulanay xubnaha Guddida doorashooyinka ee dhawaan la soo magacaabay, inkasta oo aad loo habsaamay oo shalay Doraad uun ay annaga na soo gaadheen waraaqahoodu ayuu yidhi, Xildhibaan Rayte, oo intaasi raaciyey Cidda ay tahay inay baadho, kala reebto, shaandheyso, daba gasho waraaqahooda iyo xaqaaiqa ay xambaarsan yihiin waa guddida arrimaha gudaha 